JohanHeinsen/ENO huggingface dataset:
Viborger Samler, 1815-12-14
Bremen d. 5te Decbr. Hs. H. D. Prinds Friederich af Hessen reiser de 7de D. ledsaget af 2 Adjutanter til Paris for personlig af Hertug Wellington at erholde Bestemmelsen af det under Hans Kommando staaende Danske Hjelpekorps, og derefter at ordne dets Marsch. Man venter at Hs. D. træffer Korpset i Antwerpen - og imidlertid kommanderes det af Generalmajor v. Bachmann.
Viborger Samler, 1815-12-14
Glückstadt d. 4 Decbr. Den 1ste Decbr. have og deherværende Tugthuusfanger søgt, efter forud taget Aftale, at brække ud; imens een af dem angreb Fogden og en anden en Officiant, brød de øvrige Døren op fra Værkstedet - Den hastig tililende Vagt forhindrede dem dog i at udføre Planen - Jkke een undkom. Hovedmændene ere indspærrede og vente deres Straf.
Viborger Samler, 1815-12-14
Frankfurt d. 3 Decbr. En Bankeer L. Ouvrard i Paris har i Fælledskab, med Handelshusene Baring i London, Hope i Amsterdam og Bethmann i Frankfurt, tilbuden de Allierede at afkjøbe dem de 700 Millioner Fr. for 75 Procent. De Allierede vare i Førstningen heller ikke uvillige dertil; men da nogle af dem skulle modtage i Betaling de af dem for et Aar siden udstædte Obligationer, er denne Handel ikke gaaet for sig. De Forbundnes Gesandte ere af de Allieredes indbudne til at møde fra 10de til 15de Decbr. i Frankfurt for at aabne Forbundsmødet.
Viborger Samler, 1815-12-14
Blandede Efterretninger.
Viborger Samler, 1815-12-14
(Af Alt. Merk. og Hamb. Corresp.) Jmens Keiseren er i Venedig, er d. 22de Novbr. skeet det Uheld, at en Bro er gaaet itu med en stor Deel Mennesker, hvorved 50 Mennesker ere omkomne og qvæstede. Den 15de Decbr. ventes Keiseren til Mayland.
Viborger Samler, 1815-12-14
Advokat Julienne i Paris aflivede sig selv af Fortvivlelse over Bonapartes Tilbagekomst i Marts d. A. Kongen har tilstaaet hans Datter en aarlig Pension af 1000 Daler.
Viborger Samler, 1815-12-14
Fyrst Blücher agtede d. 4de Decbr. at forlade Aachen og reise til Berlin. Han er saa vel, at han daglig enten gaaer eller kjører ud.
Viborger Samler, 1815-12-14
Mad. Læt. Bonaparte mødte i Novbr. Hs. H. Paven paa Roms Gade, da han kjørte til Kongen af Spanien. Hun lod strax sin Vogn holde, steg ud og neiede ærbødig for Paven, der ikke kunde undlade strax at give hende Velsignelsen.
Viborger Samler, 1815-12-14
Geistligheden i London og Omegn, have havt adskillige Sammenkomster, og med roesværdig Jver taget den Beslutning, at komme de ulykkelige Protestanter i Sydfrankrig til Hielp, og ansøge Regjeringen om at tage sig af dem.
Viborger Samler, 1815-12-14
J Petersborg er allerede indsamlet 100,000 Rubler til de Brandlidte i Kasan, deriblandt de 40,000 fra Handelstanden, og Subskriptionen er endnu i fuld Gang.
Viborger Samler, 1815-12-14
Gjennem Brusselventes endnu 38000 Preusser tilfods, og 12000 tilhest paa Hjemveien til deres Fædreland. Man har fundet, at følgende Blanding er meget tjenlig til at gjøre Lærred og Seildug fuldkommen vandtæt, saa at man endog kan forfærdige Sprøite slanger deraf istedet for af Læder; man lader 1/4 Kande kogt Linolie og 1/4 Pd. elastisk Gummi kaages lindt i næsten 2 Timer. Naar Gummen er opløst kommer man dertil 2 Kander Olie, 1 Pd. Harpix, 1 Pd. guult Vox og 1 Pd. Sølverglød, hvilket alt igjen kaages tilsammen og stryges varmt paa Lærredet som vedbliver at være ligesaa bøieligt som før. Jtalien. J det pavelige Bogtrykkeri er arbeidet i hele 3 Dage inden lukte Dørre. Frugten venter Man vil blive nye kirkelige Konstitutioner for de katholske Stater, da Hs. Helligheds Hof - hvis Gjenkaldelse dog er den store Napoleons Værk - paa ingen Maade vil bekjende sig til den Politik, der fordrer en almindelig Tolerants for alle Religioner.
Viborger Samler, 1815-12-14
Storbrittannien. Fregatten Eratos er kommen tilbage til Gibraltar, efterat den har bragt Generalerne Savary, Lallemand a. til Malta, hvor disse Herrer nu holdes indspærrede paa Forte Manuel.
Viborger Samler, 1815-12-14
Nederlandene. Paa sin Tilbagereise besaae Fyrst Blücher det Sted, hvor han var styrtet at Hesten og laae paa Valpladsen, medens den franske Hær passerede forbi, og gav ved denne Leilighed en Møller, som var kommen ham til Hielp i hiint kritiske Øieblik, en anseelig Foræring.
Viborger Samler, 1815-12-14
Om Murats modige Forhold i sine sidste Øieblikke fortæller en som Koureer til Wien afsendt neapolitansk Officeer, der som Øienvidne bivaanede Henrettelsen: "Murat, hvem et Fruentimmer ved hans Bemægtigelse med frygteligt Raseri havde afrevet den høire Bakkenbart, hvorved han ganske var bleven ukjendelig, beskjeftigede sig, efter at Dødsdommen om Formiddagen Kl. 10 var bleven ham kundgjort, til om Eftermiddagen Kl. 3 med at skrive til sin Familie, hvorpaa han forlangte en Sax, for, som han sagde, at afskjære noget af sit Haar som han vilde lægge i sin Kones Brev. Men dette blev ham afslaaet, saavelsom og hans anden Anmodning, at man vilde tillade Grenadererne af hans forrige Garde, hvoraf et lidet Detaschement befandt sig i Pizo, at fuldføre Dommen paa ham. Kl. halv sex blev han afhentet for ifølge Murats eget Ønske, at lade Exekutionen gaae for sig i en stor Sal i Kommandantens Vaaning. Han traadte ind i Salen med forhundet Ansigt, formedelst de af Folket erholdne Saar, dog med frie Pande. Ved Døren stode 12 Sicilianere med ladte Geværer, formodentlig for strax ved Jndtrædelsen at sigte paa ham. Han bemærkede det, tog Afsked med den Geistlige som fulgte ham, traadte hurtig frem i Midten af Salen, aabnede sit Bryst, og kommanderede med fast Stemme Fyr. Han sankøienbliklig truffet af 8 Kugler, hvorpaa man lod det hidstrømmende Folk komme ind, for at overtyde sig om Personens Jdentitet. Hans Liig blev om Natten bragt til Jorden, og ikke som man sagde, ført til Neapel.
Viborger Samler, 1815-12-14
Norges Rigstidende indeholder en heel Liste over alle Medlemmerne af det nu forsamlede Storthing, hvoriblandt man bemærker Stiftamtmand Christie, Amtmand Falsen fra Bergen, Statsraad Aal, Professor Rasmussen, Biskop Sørensen, Statsraad Tanck, Biskop Krogh, Sorenskriver Nansen og Biskop Bugge.
Viborger Samler, 1815-12-14
Summen af de i Norge udstædte og circulerend, Penge Repræsentativer udgiør, ifølge de offentlige Norske Storthings=Forhandlinger, ikke mindre end 19,792,525 Rigsbankdaler, som vist nok er en alt for stor Summa for et i Grunden ikkuns fattig Land, hvis Jndbyggeres Antal kuns omtrent er tre Fjerdeparten af en Million. Af disse Sedler skal 13 Millioner inddrages ved Skatter og de øvrige 6,792,525 ved andre Midler sættes ud af Omløb - Den værste Vanskelighed bliver vel at faae noget And at sætte i Omløb. - thi ved blot at give Sedler med en forandret Skikkelse og lydende paa lignende Summer under forandrede Navne, vindes vel ikke saa grumme store Ting, naar Alting bliver nøie gjennemdrøftet.
Viborger Samler, 1815-12-14
Indenlandske Tidender. (Af Statstidenden, fyenske o. a. d. A.)
Viborger Samler, 1815-12-14
Kjøbenhavns Børs den 8 December. Cours. Hamb. 2 M. 626, a vista 631. Amsterdam 2 M. - . London 2 M. 26 Rbdl., a vista - . Spec 635. - Specier solgtes til 38 Rbmk., for Commiteesedler blev givet (med Rente) 76 pr. 100; Oblig. 52 a 53. Norske Sedler 49.
Viborger Samler, 1815-12-14
Kjøbenhavn, den 8de December. Løverdagen den 25de f. Maaned afholdtes Forhør i Tugt Rasp- og Forbedringshuset, paa den ved Placaten af 31te August 1813 befalede Maade, i Anledning af en imellem Tugthuusfangerne aftalt, men opdaget Plan, at sætte sig i Frihed ved Udbrud næste Søndag Morgen, og under Forhøret oplystes saadanne Omstændigheder mod nogle af bemeldte Fanger, at Directeurer, for ovennævnte Straffeanstalt lod disse belægge med Arrest. Saasnart de andre Fanger, som hele Eftermiddagen havde viist sig urolige, erfarede dette, søgte de at tiltvinge sig deres Kammeraters Løsladelse af Arresten, ved til sædvanlig Sengetid, at modsætte sig deres Foresattes gjentagne befalinger om, at gaae op paa Sovelofterne, og ved at samle sig paa den store Tugthuus sal, hvor de udstødte Vinduer, nedbrøde Kakkelovne og Skillerumsvægge, søndersloge Bænke, Rokke m. m., og spærrede med disse Ting Indgangen. Directeuren, som imidlertid havde reqvireret militair Assistance, søgte ved endnu engang at bringe Fangerne med det Gode til Rolighed; men baade mod ham og mod Commandoet, som fulgte ham, kastedes Stene og Stykker af de sønderslagne Redskaber, da han selv blev truffen for Brystet, hvorhos Oprørerne truede med at ville sætte Jld paa Bygningen, naar ikke de Arresterede gaves frie, og raabte ud af Vinduerne til Rasphuusfangerne i disses Aflukker om Medvirkning. Ved Indgangens Spærring, hindredes de fleste af Commandoet fra at affyre deres skarpladte Geværer, saa at kun eet Skud traf en Fange og saarede ham i Laaret, da de øvrige vedbleve at trodse, indtil nogle Planker foranstaltedes opbrudte fra Loftet; dette bevægede de oprørske Fanger, som saae, at i gjennem Aabningen kunde skydes ned paa dem, til at overgive sig.
Viborger Samler, 1815-12-14
Efter det Kongelige danske Cancellies allerunderdanigste Andrag, grundet paa Nødvendigheden med Kraf at dæmpe denne oprørske Aand, som kunde have de for ligste Følger for Kjøbenhavns og dens Jndvaaneres Sikkerhed, befalede Hs. Majestæt Kongen under 26de f. M. Generalauditeur og Deputeret i det Kongel. General-Commissariats=Collegium Bornemann, Ridder af Dannebrogen og Dannebrogsmand, Høiesteretsassessor Engelhardt og Politiedirecteuren Justitsraad Hvidberg, at sammentræde i en Commission, og uden Ophold efter den meest summariske Procesform, og saaledes, som ved den militaire Lovgivning i Henseende til Standretter er fastsat, at undersøge og paakiende denne Sag, da Dommen før Afsigelsen skulde forsynes med Kongelig Resolution. Forhøret begyndtes strax, og Jndholdet af den ved Commissionen næste Dags Formiddag affattede Dom er følgende: Tugthuusfangerne Hans Jensen Næsby og Johan Henrich Hamp ere ved de i Straffeanstalten, ansatte Betienters beedigede Rapporter, jevnførte med bemeldte tvende Fangers egne og Medskyldiges Udsigender, overbeviiste, at have paa egne og de øvrige Fangers Vegne ført Ordet under de tumultuatiske Optrin, ja endog efter Commandoets Ankomst erklæret de Arresteredes Lesladelse, som det eneste Vilkaar for de øvrige Fangers Rolighed. Efter bemeldte Omstændigheder, og deels paa Grund af, at Fangernes Opsætsighed mod deres Foresatte har været udviist under en Sammenrottelse, og ledsaget med Fare for disses Personer, deels med Hensyn saavel til almindelige Straffegrundsætninger. som i Særdeleshed til dem, hvorpaa Placaten af 31te August 1813 er bygget, og i Betragtning af de nævnte tvende Forbryderes Stilling, samt de paa dem allerede anvendte Straffe, tilkjendes dem at have deres Liv forbrudt. Derimod have som andre Fanger vel deeltaget : Næsbyes og Hamps Handlinger; men i mindre Grad, og de bør desaarsag ikkun straffes saaledes: Rasphuus fangen Peder Hansen eller Rasmussen (hvis Alder er ikke fuldt 17 Aar) med 27 Slag Kat i een Dag og med tvende Aars Arbeide i Rasphuset efter at have udstaaer den ham ved Dom af 13de December f. A. tilkiendte Straf af trende Aars Arbeide sammesteds; endelig: Rasphuusfangen Jens Nicolaisen Hagemann, samt Tugthuusfangerne Gottfried Bøhmstedt, Jens Olsen Klein og Peter Obel Nielsen, hver med Kat i to Dage, 27 Slag hver Dag. Commissionsdommen blev strax efter dens Affattelse allerunderdanigst resereret for Hs. Majestæt Kongen i det geheime Statsraad, og forsynet med allerhøieste Stadfæstelse, da Commissionen tillige befaledes, at foranstalte bemeldte Dom publiceret og uopholdeligen ereqveret; hvilken Kongel. befaling samme Eftermiddag opfyldtes i Henseende til Næsbyes og Hamps Henrettelse, og de svige som Fangers Katning første Dag, ligesom ogsaa Katningens Gjentagelse udførtes næste Dag paa de fire dertil dømte. Sagen mod de Fanger, hvis Lystadelse af den dem paalagte Arrest de øvrige Fanger vilde tiltvinge sig, er bleven behandlet efter den i Placaten af 31te Aug. 1813 indeholdte Forskrivt.
Viborger Samler, 1815-12-14
J November Maaned er igjennem Øresunds Toldkammerklareret 618 Skibe, deraf 62 til indenrigske Stæder, 9 til St. Croix, 1 til St. Thomas og 1 til Kysten Guinea. Efterat til det kongelige General Commissariats Collegium var indberettet, at Apotheker Hansen i Fladstrand, havde renonceret paa Betalingen af 2714 Rbdlr. N. V., for, under Krigen, leverede Medicamenter, til det i og omkring Fladstrand cantonnerende Militaire, samt, at han, desuden har, strax efter Udleveringen, at en Deel, for Militair=Etaten, saavel i Fladstrand, som Hiørring, ordinerede Medicamenter, tilintetgjort Recepterne derpaa, hvis Beløb han ei kan opgive, har fornævnte Collegium forelagt Hs. Majestæt Kongen denne Sag, som under 17de Novbr., derpaa allernaadigst har behaget at resolvere saaledes.
Viborger Samler, 1815-12-14
Apotheker Hansen i Fladstrand skal, for ovennævnte hans patriotiske Handling, tilkjendegives Vort allernaadigste Velbehag - og saadant bekjendtgjøres i Collegial=Tidenden."
Viborger Samler, 1815-12-14
Skuespiller og Dannebrogsmand Knudsen har allerunderdanigst overleveret Hs. Majest. en Sum af 4,000 Rbdlr. N. V., 2 Specieducater og 2 Sølvspecier, som var Overskudet paa Salget af Kobberstykket, Fædrenelandets Kirkegaard, til Understyttelse for de saarede Krigere og for de faldnes Efterladte.
Viborger Samler, 1815-12-14
Den 1ste Decb. kiøbtes Rugen paa Kiøbenhavns Torv for 13 a 14 Rbd. 4 Mk. Tønden. Byg 8 Rbd. og Havre, 5 a 5 Rbd. 3 Mk., Hvede 20 a 24 Rbd. Tdn. Det Steinerske Skuespillerselskab er nu ankommen til Odense.
Viborger Samler, 1815-12-14
Aarhuus. Kiøbmændene Davidsen og Koppel have i Hamborg tilkiøbt sig og hertil indbragt en Reisevogn, som forsikres at være den Reapels forrige Konge JoachinMurat brugte paa sit sidste Feldtog i Jtalien og som han ved sin Flugt til Frankrige efterlod sig hiinsides Rhinen, hvor den gjortes til Bytte og afhændedes saalænge fra Een til Anden, indtil den som sagt, endeligen arriverede hertil. Den har adskillige af de samme Jndretninger som Napoleons engang i disse Blade beskrevne Reisevogn, som Preusserne erobrede i Waterlooslaget. Et skrækkeligt haardt Veir har man havt her i disse Dage, især Onsdag og paafølgende Nat. Med det indfandt sig ogsaa Vinteren saa streng, at endog Møllestrøm men paa een Nat lagde sig til, saa Skøiteløberne i Flokketal Dagen efter benyttede den. Aftenen iforveien saae man herfra en Jldløs paa Mols.
Viborger Samler, 1815-12-14
Forleden Dag passerede en russisk Artillerieunderofficier i fuld Mundering herigiennem til sin Fødebye i Vensyssel. J forrige Aar havde han i Holsteen ladet sig hverve og senere været med i Frankrige, men ingen Lyst fundet til nu at drage til Rusland, og var paa en Maade blever frigivet. Han lod til at have lagt sig noget til Bedste, som han nu i Roe agtede at fortære blandt fine jydske Bekiendtere og Slægtninge.
Viborger Samler, 1815-12-14
J Mariboe i Lolland har man nylig om Aftenen kastet en Steen, der veiede 1 Pd., ind efter Consumtionsinspektør Høier, der gik i sin Stue - Rullegardinet garden en anden Retning, ellers var den sigtet efter hans Hoved. Viborg d. 13 Decbr. Efterat Søen og Fjorden anden Gang vare iislagte har det i Dag begyndt stærkt at tøe med Regn af Sydvest. Man kan saaledes let tredie Gang inden Juul see Søen lagt.
Viborger Samler, 1815-12-14
Bekjendtgjørelser. Formedelst forandrede Omstændigheder i min borgerlig ge Stilling, agter jeg ved offentlig Auction at bortsælg: mit i Thisted Kjøbstæd eiende Garverie. Auctioner afholdes i Garveriet, Torsdagen d. 4de Januar 1816. Formiddag Kl. 10. Conditionerne skal blive saa fordeelagtige som mueligt, og hvem der maatte ønske sig Underretning om Garveriets Forfatning, kan erholde den, naar de i portofrie Breve derom henvender sig til Hr. Premier=Lieutenant v. Sandbæk, Amtstuefuldmægtig Ovesen, eller mig selv, alle her i Byen. Thisted, den 8de December 1815. Philiph Levin.
Viborger Samler, 1815-12-14
At jeg efter Stiftamtmandskabets Skrivelse af 16de Novbr. d. A., er constitueret til Stadsbarberer her i Byen, og som følge heraf ene berettiget til de i dette Fag faldende Forretninger, undlader jeg ikke herved at bekjendtgjøre for Byens respective Indbyggere, forsikkrende enhver om den akkurrateste Behandling for den billigste muelige Betaling. Mit Logie er i store Brade pande hos Madame Tørslev. Viborg, d. 11te Decbr. 1815. Andr. Rose. Nogle Tønder got Rug og meget got Bøgefavnbrænde, anvises tilkjøbs paa Bogtrykkeriet.
Viborger Samler, 1815-12-14
At jeg, som Madame Gjørups nuværende Laugværge, har paataget mig, efter Anmodning af Hr. Kjøbmand P. Theilgaard i hans Sted at incassere de Summer, der skal betales for de rørlige og urørlige Ejendomme, som af Madame Gjorup, før hendes Mands Kjøbmand Niels Gjørups Død, deels ved, deels uden offentlig Auction ere solgte, og hvilken Jncassation Hr. Theilgaard har paataget sig, i Forening med Hr. Landsoverretsprocurator Lykke, derom underrettes herved de respective Kjøbere med Anmodning, saasnart mueligt at betale, hvad der i 11te Decbr. Termin efter Conditionerne skal betales, eller for den Tid skulle have været betalt. Viborg, d. 13de Decbr. 1815. J. Jespersen.
Viborger Samler, 1815-12-14
Førstkommende Mandag den 17de dennes Formiddag Kl. 9, bliver afgangne Jnger Nielsdatters Efterladenskaber hos Guldsmed Heltt her i Byen, ved offentlig Auction bortsolgt, som er følgende: en stor Kiste, et Skriin, en liden Dragkiste, endeel Gangklæder og Linned af forskjellig Slags, endeel Tørklæder m. m. Foruden dette, bliver og bortsolgt en god Arbeidsvogn, en nye 2 Etage Vindovn med Rør og Fod, nogle Stakitter, en Slagseng, nogle Borde, endeel nye ophugget Bøge Vogntømmer, m. m. Heltt.
Viborger Samler, 1815-12-14
Hos mig undertegnede kan faaes Skoleprotocoller, naar de bliver bestilt i Tide. Min Boepæl er bag Bispegaarden i Viborg. J. Theil.
Viborger Samler, 1815-12-14
Endvidere er til de Brandlidte i Marstal leveret mig fra Hr. Oberstlieutn. v. Simonsen paa Sønder-Teglgaard 2 Rbd. Viborg d. 11te Decbr. 1815. A. F. Just.
Viborger Samler, 1815-12-14
Hvem som har laant en Bankskammel hos Prokurator Møller bedes om at tilbagelevere samme.
Viborger Samler, 1815-12-14
En stor Thyboe=Ost, anvises tilkjøbs paa Bogtrykkeriet. Sammesteds faaes stærk Viin- og Øl-Eddike Evangeliske Psalmebøger stor og smaastilede paa Skrivpapiir, i Carduans=Bind, og paa Trykpapiir i Læder Bind, samt Katekismer, ere nu igjen at faae hos A. F. Just.
Viborger Samler, 1815-12-14
I det dramatiske Selskab gives en Forestilling förstkommende Söndag d. 17de dennes, om Aftenen Kl. 6. Indgangen aabnes Kl. 5. Billetterne kunne behageligst afhentes hos Undertegnede samme Dags Formiddag fra Kl. 9. - 1. Viborg, d. 11te Decbr. 1815. Gundelach.
Viborger Samler, 1815-12-14
Onsdagen d. 20de Decbr. førstkommende, bliver for vedkommende Eieres og Assurandeurers Regning foretager og holdet Auction paa Lild Sogns Strand, nordvest fra Bjergets Mølle ved Vagthuset, over circa 630 Skpd. Jern og Haarstaal, bestaaende af: 4122 Stænger fladt Jern. 123 Ditto svær fiirkantet. 66 Knipper rund Jern. 766 løse runde Stænger. 140 Knipper fiirkantet Jern. 858 løse Stænger Ditto. 128 Dunker med Haarstaal. 304 Tdr. Beeg. Alt indstrandet paa Bragen med Brigskibet Friderike, ført af Capitain Wallberg fra Stochholm, destineret til Neapel. Liebhaberne vilde behageligst tage Møde ovenmeldte Tid og Sted tillige være forsynet med antagelig Selvskyldner-Caution, uden hvilken ingen ubekjendtes Bud vorder antaget. Kollerup, d. 1ste Decbr. 1815. Hansen. Herredsfoged og Auctionsdirecteur.
Viborger Samler, 1815-12-18
Udenlandske Tidender.
Viborger Samler, 1815-12-18
(Af Alt. Merk. og Hamb. Corresp.)
Viborger Samler, 1815-12-18
Warschau d. 30 Novbr. En Deputation fra Lithauen har d. 26de holdt en Tale til Hs. M. Keiser Alexander, Keiseren besvarede den i høist naadige Udtryk - Keiseren har været Tilskuer af de pohlske Troppers Mønstring og bevidnet dem sin Tilfredshed. Den 13de Decbr. agter Hs. M. at være i Petersborg.
Viborger Samler, 1815-12-18
London d. 1ste Decbr. Parlamentet er udsat til 1ste Febr. - General Maitland er udnævnt til Gouvernør over de Joniske Øer.
Viborger Samler, 1815-12-18
General Drouet i Paris, der efter det Kgl. Edikt stillede sig som Fange, har forlangt, at maatte dømmes, saasnart Neys Proces er endt.
Viborger Samler, 1815-12-18
Paris d. 1ste Decbr. Man formoder, at Marskal Ney, der er født i Saarlouis, der nu tilhører Preussen, har i Sinde at bede denne sin ny Monark, at tage sig i Beskyttelse, der dog ikke vil redde ham. Ney skal under sit Forhør have været meget nedslaaet, ja endog grædt.
Viborger Samler, 1815-12-18
Af de arresterede Generaler er Colbert nylig helbredet af sine Saar ved Waterloo; men deres dristige Taler, der lode formode, at de ville redde Ney, har voldt deres Heftelse - Jøvrigt bemærker man, at ligesom Adelen i Bonapartes Tid især vare de, som smægtede i Arresterne; saaledes er det nu Haandværkere, Soldater og ringere Folkeklasser, som blindt hen signer Bonaparte og giver Ludvig Skyld for alt det Onde, der rammer Frankrig.
Viborger Samler, 1815-12-18
2den Decbr. Marskal Mortier, der i Fa tens Tid især bevægede Kongen til at forlade Frankrig, mener man og skal stilles for Domstolen.
Viborger Samler, 1815-12-18
Captain Rosen af den gamle Garde, som er dømt fra Livet i Bourgos, har testamenteret hver af de 9 Soldater, som han forledte til Oprør, 300 Fr. Valenciennes og andre Grændsefæstninger ere nu efter Traktaten inddrømmede de fremmede Tropper. Pairernes Kammer har i 38 Dage kostet Staten, 790161 Fr.; de Deputeredes derimod kuns 86975 Fr. Marquis Riviere er d. 18de fra Toulon gaaet ombord paa en Fregat for at gaae som fransk Ambassadør til Konstantinopel. Han bringer dog først 600 Soldater til Corsika. Seinen var i forgaars fuld af Driviis. Kun Parises yderste Vagter ere besatte med fremmede Tropper. Midt i denne Maaned troer man de alle drage bort.
Viborger Samler, 1815-12-18
Hertug Wellington er udnævnt til Ridder af Helligaandsordenen. Man troer at Godset Grosbois er bestemt for ham.
Viborger Samler, 1815-12-18
Den 21de d. uddeeltes til de hundrede Schweizere, som sidstafvigte 20de Marts fulgte Kongen, de Medailler, som det schweizerske Eedsforbund ved dets Gesandt lod overrække til Grev Diesbach, Oberstlieutenant ved samme. Nismes 23 Novbr.
Viborger Samler, 1815-12-18
Endskjøndt det nu er udvortes roligt her, er Gjæringen dog i Gemytterne. De skarpeste Forholdsregler ere tagne for at haandhæve Orden. Hertugen af Angouleme har erhvervet sig alle Retskafnes Tak ved sit kloge Forhold. Nationalgarden, som han befalede opløst, vil dog ikke lade sig afvæbne. Man opretter en ny Legion, som man lover sig meget af. Uagtet Hertugens befaling, bleve de Reformeertes Kirker, dog ikke aabnede d. 19de af Frygt for nye Opiob. Hertugen er nylig reist til Valence; men ventes i Morgen tilbage.
Viborger Samler, 1815-12-18
De foregaaende Mordscener d. 14, 15 og 16de Octbr. om Nætterne, udførtes af 800 Bevæbnede, som plyndrede og ødelagde for Fode, og dræbte endeel, den ene Nat allene 22 af begge Kjøn. General Lagarde stillede det dog med sine 2 Regimenter Chasseurer og greb med egen Haand Taraillon, som havde dræbt selv 18 Mennesker og lod ham bringe til Montpelliers Kastel. Dette var Aarsag i det paa ham nylig forøvede Snigmord.
Viborger Samler, 1815-12-18
Rhinen, d. 3die Decbr. General Borstell, som for en Subordinationsfeil var ved en Krigsretsdom bleven dømt til en fireAars Fæstningsstraf, skal, ifølge Fyrst Blüchers Forbøn, af Hs. Majestæt Kongen for saavidt være bleven benaadet, at han blot paa sex Maaneder kommer til Magdeburg, og vedbliver at staae i den Kongelige Tjeneste.
Viborger Samler, 1815-12-18
Frankfurt, d. 3die Decbr. Hs. Kongel. Høihed Kronprindsen af Nederlandenne er i Følge med den russiske Generallieutenant Cernitschef reist til Petersburg.
Viborger Samler, 1815-12-18
Stuttgardt, d. 30te Novbr. Under 13de d. M. have Stænderne, ifølge det bekjendte Kongelige Rescript, udstædt en Takadresse til Kongen, hvori de erklære, at de nu kunne indlade sig i videre Underhandlinger, efterdi Hs. Majestæt erkjender den gamle Constitutions indvortes Gyldighed, og kun giør Jndvendinger med Hensyn til dens Anvendelse paa hele Kongeriget, altsaa i Grundsætningerne er enig med dem.